13 साल की किशोरी बोली- 64 साल के बुजुर्ग ने दिल्ली से खरीद दुष्कर्म किया
13साल की किशोरी ने 64 साल के बुजुर्ग पर दुष्कर्म करने का आरोप लगाया और बताया कि दुष्कर्म करने के बाद आरोपी उसे किसी को बताने पर जान से मारने की धमकियां देता था। आरोप है कि बुजुर्ग ने 4 साल पहले दिल्ली से 9 साल की मासूम को घर का काम कराने के लिए खरीदा था। सोमवार दोपहर करीब पौने 12 बजे वह किसी तरह घर से निकल कर बस स्टैंड पहुंच गई। वहां वह बिलख रही थी, कुछ देर में बुजुर्ग भी मौके पर पहुंच गया और उसे अपने साथ ले जाने का प्रयास किया। वहां मौजूद लोगों को शक हुआ तो उन्होंने बुजुर्ग को रोक लिया। कुछ ही देर में गश्त कर रही पुलिस भी मौके पर पहुंच गई, पुलिस किशोरी और बुजुर्ग दोनों को थाने ले गई, जब थाने पहुंचे तो किशोरी की बात सुनकर पुलिस दंग रह गई। उसने लाडनूं के तेरापंथ सभा के अध्यक्ष सुपारसमल बैद (64) पर आरोप लगाया और बताया कि बुजुर्ग ने उसके साथ कई बार दुष्कर्म किया। बालिका बताया कि वह आसाम की रहने वाली है। दिल्ली में चार साल पहले आरोपी सुपारसमल बैद उसे प्लेसमेंट एजेंसी से खरीद कर लेकर आया था। तब से वह उनके पास रहकर घरेलू काम करती है।
दिल्ली से 30 हजार में खरीदा था किशोरी को
बालिकाका अपने मां-बाप से कोई संपर्क नहीं रहा। उसे अपने गांव के बारे में भी अब कुछ भी याद नहीं रहा। वह पुलिस को अपनी आपबीती के बारे में तो बता रही है, लेकिन अपनी पूर्व जिन्दगी के बारे में अभी तक कोई विशेष नहीं बता पाई है। पुलिस आरोपी सुपारस मल बैद को हिरासत में लेकर उससे पूछताछ कर रही है।
विरोध करने पर देता था धमकियां
किशोरीने बताया कि वह लाडनूं में बुजुर्ग के चौथी पट्टी स्थित घर में रहती है और जब भी वह दिल्ली अपने पुत्रों के पास जाते हैं तो उसे साथ ले जाते हैं। उस बालिका का कहना है कि वह घर में जहां भी जाती थी बुजुर्ग उसके पीछे-पीछे जाता था और गंदी हरकतें करता था। कई बार उसने दुष्कर्म भी किया। बाद में वह प्राय: आए दिन उसके साथ गलत काम करता रहा। बताया कि आरोपी ने 10 दिन पहले भी उसके साथ गलत काम किया था। हर बार दुष्कर्म करने के बाद वह धमकी देता था और कहता था कि किसी को बताया तो जान से मार दूंगा। आरोपी सुपारसमल बैद स्थानीय जैन श्वेतांबर तेरापंथी सभा के अध्यक्ष है।
awa_Deva hin_Deva hin_Deva hin_Deva hin_Deva hin_Deva